کوہلو (آن لائن) آل بلوچستان مری اتحاد نا عہدیدار وکارندہ غاک ایس پی کوہلو کیپٹن(ر) نوید عالم تون اوڑدہی کریر‘ لاک ڈاﺅن و ایلو ہندی حالیت آتیا گپ وتران کریر۔ حوال نارد اٹ بلوچستان نا ضلع کوہلو ٹی آل بلوچستان مری اتحاد نا عہدیدار وکارندہ غاک بنجائی چیئرمین میر عبدالنبی راہزن زئی مری نا کماشی ٹی ایس پی کوہلو کیپٹن(ر)نوید عالم تون اوڑدہی کریر‘ تینا تنظیم نا بابت ایس پی کوہلو ءِ معلومدار کریر‘ پولیس تون اوار ایلو کانود نافذ کروک آ ادارہ غاتون پورو کمک کننگ ناباور کرفیر۔ دا وخت آ ایس پی کوہلو کیپٹن (ر) نوید عالم پارے کہ الس سرپند مفننگ ءِ ساڑی لاک ڈاﺅن الس نا آسودہی کن ءِ۔ ایس پی کوہلو کیپٹن (ر)نوید عالم دا ہیت ءِ پیدوار کرے کہ پولیس و لیویز نا نیام اٹ ہچ ءُ مُری اس اف‘ نن مہالو ہم اسیجا ئسن و داسہ مشکل نا وخت اٹ اسیجا سلنہ‘ ہڑتوم آ ادارہ الس نا آسودہی کن ءُ و کچ اٹنگا وسیلہ غاتے ٹی ہم انشاءاللہ کوہلو ناالس نا خذمت ءِ کینہ۔
